Subject: Lehte ei leitud | Transpordiamet
From: "Eno Miljan" <[email-masked]>
To: <[email-masked]>
Date: Fri, 22 Nov 2024 09:10:59 +0200

https://www.transpordiamet.ee/[email-masked] 

Tere,

Kõigepealt, mnt kodulehel info meili valikul tuleb veateade, et lehekülge ei leitud ja meili ikoonil klikkides avatakse aken ülevaloleval kujul. Aadressi ei eeltäideta.

Probleemi sisu seisneb aga äärmiselt kehvas teehoolduses Järva maakonna piires. Täna hommikuse seisuga (ca 8:00) oli Tartu maantee Harjumaal üsna puhas, libeduse tõrje tehtud. Järva maakonna piirilt hakkas sahkamata tee ja näha on, et lume lükkamisega on nii palju viivitatud, et esimese sõidurea on autod jääkolakaks kinni tallanud. Seal on libedate servadega jäävaod ja libeduse tõrje tegemata. Mäo viadukti peale-mahasõidud olid hooldamata – kinnitallatud lumi ja mitte mingisugust libedusetõrjet. Samuti oli kehvasti hooldatud Rakvere-Pärnu maantee osa. Minu hinnangul on lepingulise ettevõtja poolt selline hooldetegevusega koonerdamine lausa kuritegelik, viimastel päevadel on Järvamaalt ka päris palju teateid liiklusõnnetustest. Olen ise näinud, kuidas Taristoni hooldeautod seisavad Sillaotsal ja sõidavad välja alles siis, kui lumekiht on teedel piisavalt paksuks muutunud. Ehk intensiivse saju korral teevad kahjuks nii vähe kui võimalik.

Ka Paide linna möödasõidul oli Rakvere-Pärnu mnt libedusetõrje täiesti tegemata – valge lumi tee külge kinni sõidetud ja ei mingeid sulamise märke isegi -3°C juures.

Tervitades,

Eno Miljan

ESPAK Paide

5027220

---
Kiri on saadetud väljastpoolt valitsemisala.  Ärge avage kirjaga kaasa tulnud linke või manuseid enne, kui olete saatja õigsuses ja sisu turvalisuses kindel.